મકાનની પાછળના ભાગમાં મારી દીકરીએ ખૂબ જ સુંદર બગીચો બનાવ્યો હતો. તેમાં વિવિધ રંગનાં ગુલાબ તથા અન્ય સુગંધિત ફૂલો પણ હતાં. અમને થયું : ‘આવીશું ત્યારે બગીચો કદાચ મુરઝાઈ પણ ગયો હોય ! ત્રણને બદલે ચારેક મહિને અમો અમેરિકા પરત થયાં. મારી દીકરીને ફૂલોનું ગાંડપણ, અનેરો પ્રેમ હતો. ઘર ખોલ્યું નથી તે પહેલાં કારમાંથી ઊતરી બેકયાર્ડમાં દોડી. તેનાં આશ્ચર્ય વચ્ચે બધાં જ ગુલાબ અને અન્ય ફૂલો ખીલી ઊઠી તેનું ‘સ્વાગત’ કરતાં હતાં. ફ્રન્ટયાર્ડમાં જોયું તો ઘાસ વ્યવસ્થિત કપાયેલું હતું. જાણે અમો બહાર જ ન ગયાં હોય એવું દશ્ય !